पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के कड़े प्रतिबंधों व कोरोना संक्रमण के लगातार बढ़ रहे खतरे के बीच यहां शादी आयोजनों में लोग खतरे को आमंत्रण दे रहे हैं। गांव देहात की कौन कहे शहर में भी कई जगहों पर शादी-विवाह के मौके पर नियमों का उल्लंघन किया जा रहा है। प्रशासन के लाख अपील के बावजूद भी लोग शादी की मस्ती में चूर होकर खतरों की अनदेखी कर रहे हैं। ऐसे में समारोहों में नियमों का उल्लंघन भारी पड़ सकता है। हर रोज जिले में भारी संख्या में नये-नये कोरोना संक्रमितों की पहचान की जा रही है। इसी तरह से नियमों का उल्लंघन होता रहा तो स्थिति और बिगड़ सकती है, जबकि जिला प्रशासन लगातार लोगों को जागरुक कर रहा है। अस्पतालों में बेड नहीं होने की बात भी बताई जा रही है। साथ ही लापरवाही से संक्रमण और तेज होगा, जिस पर काबू पाना काफी मुश्किल हो जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn